EGYÜTTMŰKÖDÉSI MEGÁLLAPODÁS

Tervezet

amelyet kötöttek egyrészről **…………………………………. Önkormányzata** (…………………..(cím), képviseletében: ……………………polgármester), a továbbiakban: **Önkormányzat,** másrészről

**Zala Megyei Kereskedelmi és Iparkamara** (8900 Zalaegerszeg, Petőfi S. u. 24, képviseletében eljár: Kovács Dezső ügyvivő elnök), a továbbiakban: **Kamara** között

az alulírott helyen és napon, az alábbi feltételekkel:

**I. Az együttműködés célja:**

1. Az Önkormányzat és a Kamara közötti együttműködés kereteinek meghatározása annak érdekében, hogy az Önkormányzat kapcsolatot építsen ki és folyamatos párbeszédet folytasson a városban működő mikrovállalkozások, valamint a 10 főnél kevesebb foglalkoztatottal működő egyéni vállalkozások (a továbbiakban együtt: vállalkozások) képviselőivel a Kamara közreműködésével és aktív szerepvállalásával.
2. Felek egymással egyetértésben, közös célként határozzák meg:

* a vállalkozások által biztosított szolgáltatások elérhetőségének megkönnyítését;
* a vállalkozásokkal napjaink digitális követelményeivel összefüggésben támasztott elvárásoknak történő megfelelés elősegítését;
* a vállalkozások infokommunikációs csatornáinak, lehetőségeinek kiszélesítését;
* a jelen megállapodást kötő felek továbbá az elérni kívánt vállalkozói réteg közötti párbeszéd folyamatos fenntartását.

**II. A Felek által vállalt kötelezettségek:**

1. A I.2. pontban foglaltak megvalósítása érdekében a Felek elhatározzák, hogy segítik a vállalkozások részére weboldalak létrehozását, annak fenntartását és működtetését.
2. Kamara vállalja a weboldal készítésére és működtetésére vonatkozó szolgáltatási és támogatási pályázatok lebonyolítását (többek között a pályázatok kiírását, népszerűsítését, azok elbírálását, a támogatási szerződések megkötését és a támogatott cél ellenőrzését) minimálisan a jelen megállapodásban rögzített alábbi feltételek mellett:

* a támogatási pályázaton a Zala megyei székhellyel, telephellyel rendelkező, a kis- és középvállalkozásokról fejlődésük támogatásáról szóló 2004. évi XXXIV. törvény szerinti kamarai tagsággal rendelkező mikrovállalkozások (egyéni vállalkozó esetén a 10 főnél kevesebb foglalkoztatottal működő vállalkozások) vehetnek részt;
* a projekthez kapcsolódóan készített kommunikációs elemeknek (projekt logó és támogatók neve), meg kell jelenniük a projekt keretében elkészült vállalkozói honlapokon,
* a nyertes pályázónak nyilatkoznia kell a pályázati feltételek elfogadásáról.

1. Az Önkormányzat a legfeljebb 50 vállalkozás részére meghirdetett támogatási pályázathoz és annak megvalósításához kapcsolódó költségekhez mindösszesen ……………… forint pénzeszközt ad át a Kamara számára.
2. A pályázati támogatás utalása a Kamara OTP 11749008-20154998 számú bankszámlájára történik 2020. ……………….napjáig.

A Kamara tudomásul veszi, hogy önkormányzat jogosult ellenőrizni a pénzeszköz felhasználását.

1. Felek a kapcsolattartásra az alábbi személyeket jelölik ki:

Az Önkormányzat részéről:

Név és titulus: ……………………….

Telefonszám: ……………………….

E-mail: ……………………….

A Kamara részéről:

Név és titulus: Vörös Anikó, titkár

Telefonszám: 92/550-514

E-mail: [zmkik@zmkik.hu](mailto:zmkik@zmkik.hu)

**IIl. Egyéb rendelkezések**

1. A Felek megállapodnak, hogy a vállalkozásokkal történő egyeztetés, és a Digitális ZALA projekt lebonyolítása során szerzett tapasztalatok alapján a megállapodás céljaiban foglalt együttműködés körének bővítésére törekednek.
2. A Felek a megállapodást 2020. …………….. napjától 20 ………… napjáig tartó határozott időtartamra kötik.
3. A szerződést a határozott idő alatt rendes felmondással megszűntetni nem lehet. Súlyos szerződésszegés esetén a felek azonnali hatállyal jogosultak a megállapodást felmondani. Súlyos szerződésszegésnek minősül minden olyan vállalás megszegése, amely a projekt megvalósítását közvetlenül veszélyezteti.
4. A szerződés megszűnése esetén – kivéve a projekt céljának elérését -, a felek kötelesek elszámolni egymással a megszűnés napjával.
5. Amennyiben a Kamara az átadott éves pénzeszköz nem teljes egészében használja fel, úgy a fel nem használt összeget az éves beszámoló benyújtásával egyidejűleg köteles visszafizetni az Önkormányzat részére.
6. A Kamara tudomásul veszi, hogy Önkormányzat jogosult ellenőrizni a pénzeszköz felhasználását. Amennyiben a Kamara jelen szerződésben meghatározottaktól eltérő célokra használja fel a pénzeszközt, köteles az erre történő felszólítástól számított 8 napon belül, kamattal növelt összegben a támogatást visszafizetni.
7. A Kamara tudomásul veszi, hogy szerződésszegés esetén, az átadott pénzeszköz teljes összegét a Ptk. szerinti késedelmi kamattal együtt köteles az erre történő felszólítástól számított 8 napon belül visszafizetni.
8. Felek kötelezettséget vállalnak arra, hogy az együttműködési megállapodásban foglalt cél megvalósítása során a hatályos jogszabályokat betartják.

A felek a jelen megállapodást, mint akaratukkal mindenben megegyezőt, alulírott helyen és napon jóváhagyólag aláírták.

Zalaegerszeg, 2020 …………………..

………………………..Önkormányzata Zala Megyei Kereskedelmi- és Iparkamara

képviseli: ……………………………. Képviseli: Kovács Dezső ügyvivő-elnök