**Szám:** 1-11/2020. 10. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2020. október 29-i rendes, nyilvános ülésére**

**Tárgy:** Döntés önkormányzati földterületek értékesítéséről

**Tisztelt Képviselő-testület!**

Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI. 27.) önkormányzati rendelete (a továbbiakban: vagyonrendelet) 42/A. § (2) bekezdés d) pontja alapján a legfeljebb 3000 m2 területű vagy bruttó 3 millió forint alatti forgalmi értékű kivett zártkerti földterületek pályázati eljárás lefolytatása nélkül is értékesíthetők.

**Bedi Balázs** 8790 Zalaszentgrót Völgy u. 23. szám alatti lakos 2020. március 6-án kérelmet nyújtott be Zalaszentgrót Város Önkormányzata felé a Zalaszentgrót zártkert 23169/2, a 23379, a 23381/1 és 23598 helyrajzi számú ingatlanok megvásárlására vonatkozóan.

* A **Zalaszentgrót 23169/2 helyrajzi számú** ingatlan Zalaszentgrót – Csáford zártkertben helyezkedik el, 1791 m2 nagyságú, Zalaszentgrót Város Önkormányzatának 1/1 arányú tulajdonát képezi. A terület bejárása Varga Zoltán tanácsadó testületi taggal megtörtént, amely során megállapítást nyert, hogy a fenti ingatlan útról megközelíthető, elhanyagolt, spontán fásult.

A vételár meghatározására a vagyonrendeletben rögzített képlet alapján az ingatlan ajánlott eladási ára: 94,- Ft/m2.

* A **Zalaszentgrót 23379 helyrajzi számú** ingatlan Zalaszentgrót – Csáford zártkertben helyezkedik el, 852 m2 nagyságú, Zalaszentgrót Város Önkormányzatának 1/1 arányú tulajdonát képezi. A terület bejárása Varga Zoltán tanácsadó testületi taggal megtörtént, amely során megállapítást nyert, hogy a fenti ingatlan útról megközelíthető, elhanyagolt, spontán fásult.

A vételár meghatározására a vagyonrendeletben rögzített képlet alapján az ingatlan ajánlott eladási ára: 95,- Ft/m2.

* A **Zalaszentgrót 23381/1 helyrajzi számú** ingatlan Zalaszentgrót – Csáford zártkertben helyezkedik el, 2173 m2 nagyságú, Zalaszentgrót Város Önkormányzatának 1/1 arányú tulajdonát képezi. A terület bejárása Varga Zoltán tanácsadó testületi taggal megtörtént, amely során megállapítást nyert, hogy a fenti ingatlan útról megközelíthető, elhanyagolt, spontán fásult.

A vételár meghatározására a vagyonrendeletben rögzített képlet alapján az ingatlan ajánlott eladási ára: 140,- Ft/m2.

* A **Zalaszentgrót 23598 helyrajzi számú** ingatlan Zalaszentgrót – Csáford zártkertben helyezkedik el, 1040 m2 nagyságú, Zalaszentgrót Város Önkormányzatának 1/1 arányú tulajdonát képezi. A terület bejárása Varga Zoltán tanácsadó testületi taggal megtörtént, amely során megállapítást nyert, hogy a fenti ingatlan útról megközelíthető, elhanyagolt, spontán fásult.

A vételár meghatározására a vagyonrendeletben rögzített képlet alapján az ingatlan ajánlott eladási ára: 88,- Ft/m2.

Varga Zoltán tanácsadó testületi tag a helyi viszonyok alapján a területek eladását legalább 250,- Ft/m2-es áron javasolja. A kormányzati portálon közzétett, a környező zártkertekre vonatkozó adásvételi szerződésekben az értékesítési árak ugyanakkor 150 és 190 Ft/m2 között mozognak.

Az alábbi táblázat tartalmazza a földterületek adatait, valamint nyilvántartási értékét és értékesítési árait:

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Terület-nagyság** | **Művelési ág** | **Nyilvántartási érték (Ft.)** | **Ajánlott egységár (Ft/m2)** | **Ajánlott eladási ár (Ft.)** |
| 23169/2 | 1791 | kivett zártkerti művelés alól kivett | 36.000,- | 250,- | 447.750,- |
| 23379 | 852 | kivett zártkerti művelés alól kivett | 26.000,- | 250,- | 213.000,- |
| 23381/1 | 2173 | kivett zártkerti művelés alól kivett | 65.000,- | 250,- | 543.250,- |
| 23598 | 1040 | kivett zártkerti művelés alól kivett | 21.000,- | 250,- | 260.000,- |

A Gazdasági és Városfejlesztési Bizottság az előterjesztést a 2020. október 21-i ülésén megtárgyalta, az 51/2020. (X. 21.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést szíveskedjen megtárgyalni, majd az alábbi határozati javaslatokat elfogadni.

**Határozati javaslat:**

Zalaszentgrót Város Önkormányzatának Képviselő-testülete úgy dönt, hogy a kizárólagos tulajdonában lévő

- Zalaszentgrót **23169/2** hrsz.-ú, 1791 m2 nagyságú, kivett zártkerti földterületet 447.750,- Ft,

- Zalaszentgrót **23379** hrsz.-ú, 852 m2 nagyságú, kivett zártkerti földterületet 213.000,- Ft,

- Zalaszentgrót **23381/1** hrsz.-ú, 2173 m2 nagyságú, kivett zártkerti földterületet 543.250,- Ft,

- Zalaszentgrót **23598** hrsz.-ú, 1040 m2 nagyságú, kivett zártkerti földterületet 260.000,- Ft,

vételár ellenében értékesíti **Bedi Balázs** 8790 Zalaszentgrót, Völgy u. 23.szám alatti lakos részére.

Az adásvétellel kapcsolatban felmerülő valamennyi költség a vevőt terheli. A vevő az ingatlanokat az eladó írásbeli értesítésétől számított 30 napon belül jogosult megvásárolni.

A Képviselő-testület felkéri a jegyzőt a fenti ingatlanok értékesítésével kapcsolatos feladatokat elvégzésére, és felhatalmazza a polgármestert az adásvételi szerződések megkötésére.

**Határidő:** 2020. november 30.

**Felelős:** Dr. Simon Beáta jegyző

Baracskai József polgármester

**Zalaszentgrót**, 2020. október 15.

**Baracskai József**

polgármester

A határozatai javaslat a törvényességi követelményeknek megfelel.

**Dr. Simon Beáta**

jegyző