Szám: 1-11/2020. 4. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2020. október 29-i rendes, nyilvános ülésére**

**Tárgy:** Döntés mobil asztalok beszerzéséről

**Tisztelt Képviselő-testület!**

Zalaszentgrót Város Önkormányzata a 13/1995. (VIII. 04.) számú, többszörösen módosított önkormányzati rendeletben foglaltak alapján üzemelteti a heti állat- és kirakodóvásárt, valamint a heti élelmiszer piacot. E rendeletnek megfelelően differenciálásra kerültek a piac fedett részének, vagyis a Vásárcsarnoknak, illetve a nyitott résznek a működési paraméterei.

A fedett részen az Önkormányzat biztosítja az elárusításhoz szükséges asztalokat mind a használati szerződést kötő, mind pedig az alkalmi, helypénzt fizető árusok részére. A jelenleg használt elárusító asztalok állapota mostanra nagyon leromlott, cseréjük indokolt.

A Műszaki Osztály munkatársai által megtörtént az új, praktikus, a piac üzemeltetéséhez megfelelő, kereskedelmi forgalomban beszerezhető, költséghatékony asztalok felmérése. A legkedvezőbb lehetőségként bruttó 185.000,- Ft vételár ellenében beszerezhető a szükséges 10 db asztal. Az Önkormányzat 2020. évi költségvetésének általános fejlesztési tartalék kerete fedezetet nyújt ezen beszerzésre.

A Gazdasági és Városfejlesztési Bizottság az előterjesztést a 2020. október 21-i ülésén megtárgyalta, a 47/2020. (X. 21.) számú határozatával elfogadta, és a Képviselő-testületnek elfogadásra javasolja.

Kérem, a Tisztelt Képviselő-testületet, hogy az előterjesztést szíveskedjen megtárgyalni, majd az alábbi határozati javaslatot elfogadni.

**Határozati javaslat:**

Zalaszentgrót Város Önkormányzatának Képviselő-testülete úgy dönt, hogy a kizárólagos tulajdonát képező Zalaszentgrót 320/A/8 hrsz.-ú Vásárcsarnokba, mint a heti állat- és kirakodóvásár, valamint a heti élelmiszer piac fedett helyszínére 10 db piaci elárusító asztalt szerez be.

A Képviselő-testület a bruttó 185.000,- Ft értékű eszközbeszerzés fedezetét az Önkormányzat 2020. évi költségvetésének általános fejlesztési tartaléka terhére biztosítja.

A Képviselő-testület felhatalmazza a polgármestert a beszerzéssel kapcsolatos további intézkedések megtételére.

**Határidő:** 2020. november 30.

**Felelős:** Baracskai József polgármester

**Zalaszentgrót**, 2020. október 12.

**Baracskai József**

polgármester

A határozati javaslat a törvényességi előírásnak megfelel.

**Dr. Simon Beáta**

jegyző